S-2666/2023

Mál þetta, sem dómtekið var 31. maí sl., er höfðað með ákæru, útgefinni af lögreglustjóranum á höfuðborgarsvæðinu 1 8. apríl 2023, á hendur I-kk-þgf M-kk-þgf H-kk-þgf, kt. [...], [...], Reykjavík og X, kt. [...], [...], Reykjavík, „fyrir líkamsárás og brot gegn barnaverndarlögum með því að hafa, miðvikudaginn 6. janúar 2021, utandyra við [...] í Reykjavík, í félagi veist að A, kt. [...], með því að ákærði X hafi gripið fast í aðra öxlina á A og reynt að draga hann inn í húsið og síðan með því að ákærði I-kk-nf hafi tekið í aðra öxlina á A, sparkað í hann og í kjölfarið ýtt honum harkalega í burtu þannig að A féll í götuna og sagt honum að „drulla sér í burtu“, allt með þeim afleiðingum að A hlaut marblett á vinstri handlegg og á hægri síðu, yfir mjaðmabeini. Með framangreindri háttsemi beittu ákærðu A líkamlegri refsingu og ógnunum og sýndu honum vanvirðandi háttsemi, yfirgang og ruddalegt athæfi.

Mál nr. 007- 2021- [...]

Telst brot þetta varða við 1. mgr. 217. gr. almennra hegningarlaga nr. 19/1940 og 1. og 3. mgr. 99. gr. barnaverndarlaga nr. 80/2002.

Þess er krafist að ákærðu verði dæmdir til refsingar og til greiðslu alls sakarkostnaðar.

Einkaréttarkrafa:

Fyrir hönd B, kt. [...], vegna ólögráða sonar hans, A, kt. [...], brotaþola, gerir G-kk-nf N-kk-nf G-kk-nf lögmaður, kröfu um að ákærðu verði dæmdir in soldidum að greiða brotaþola 500.000 krónur í skaða- og miskabætur með vöxtum samkvæmt 8. gr. laga nr. 38/2001 um vexti og verðtryggingu frá 6. janúar 2021 þar til mánuður er liðinn frá birtingu kröfunnar, en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Eins er þess krafist að ákærðu greiði insolidum þóknun, G-kk-ef N-kk-ef G-kk-ef lögmanns samkvæmt síðar framlögðum málskostnaðarreikningi eða samkvæmt mati dómstóla og að tekið verið tillit til þess að kröfuhafi er ekki virðisaukaskattskyldur aðili.“

Fallið var frá ákæru á hendur ákærða X, en ekki tókst að birta honum fyrirkall í málinu.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa. Þá krefst hann þess að ákærði verði sýknaður af bótakröfu, en til vara að krafan verði lækkuð verulega.

Ákærði I-kk-nf M-kk-nf H-kk-nf er fæddur í [...] 1992. Samkvæmt framlögðu sakavottorði, dagsettu 12. apríl 2023, er hann ekki með sakaferil sem hefur áhrif í þessu máli. Með hliðsjón af greiðlegri játningu ákærða og sakarefni málsins, þykir refsing ákærða hæfilega ákveðin fangelsií 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu A er krafist miskabóta að fjárhæð 500.000 krónur. Brotaþoli á rétt á miskabótum með vísan til 26. gr. skaðabótalaga nr. 50/1993. Þykja miskabætur hæfilega ákveðnar 1 50.000 krónur ásamt vöxtum eins og í dómsorði greinir. Þá á brotaþoli rétt til málskostnaðar sem ákveðinn verður 271.188 krónur.

Ákærði greiði málsvarnarþóknun skipaðs verjanda síns, S-kk-ef S-x-x ar lögmanns, 271.188 krónur að meðtöldum virðisaukaskatti, og 4.948 krónur í annan sakarkostnað.

Af hálfu ákæruvaldsins flutti málið A-kvk-nf Ý-kvk-nf S-kvk-nf saksóknar fulltrúi B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, I-kk-nf M-kk-nf H-kk-nf, sæti fangelsi í 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði A 150.000 krónur meðvöxtum samkvæmt 8. gr. laga nr. 38/2001 um vexti og verðtryggingu frá 6. janúar 2021 til 19. júní 2023, en þá með dráttarvöxtum samkvæmt 1. mgr. 6. gr., sbr. 9. gr., sömu laga til greiðsludags, og 271.188 krónur í málskostnað.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 271.188 krónur að meðtöldum virðisaukaskatti, og 4.948 krónur í annan sakarkostnað.